Միրա Ֆուռլան

**Միրա Ֆուռլան** ( . ), խորվաթ դերասանուհի և երգչուհի, ով  առավել հայտնի է Մինբարի դեսպան Դելենի դերով Բաբելոն 5 գիտաֆանտաստիկ սերիալում և Դանիել Ռուսոյի դերով՝ Կորուսյալները սերիալում։

## Կյանքի վաղ շրջան
Միրա Ֆուռլանը ծնվել է  Հարավսլավիա Զագրեբ քաղաքում (ներկայումս՝ Խորվաթիայի մայրաքաղաք), Զագրեբի համալսարանի պրոֆեսորների ընտանիքում։ Հայրը խառն խորվաթական և սլովենական ծագում ուներ. մայրը հրեուհի էր, ում հաջողվել էր ողջ մնալ գերմանական օկուպացիայի ժամանակ՝ շնորհիվ խորթ մոր, որը  ոչ հրեական ծագումով թարգմանչուհի էր (մորական պապը՝ Ֆրից Վեյլը, սպանվել էր ուստաշների ձեռքով Յասենովացի համակենտրոնացման ճամբարում) .

Միրան սովորել է Զագրեբի համալսարանի անգլերենի և ֆրանսերենի ֆակուլտետում։ Ավարտել է Զագրեբի թատրոնի, կինոյի և հեռուստատեսության ակադեմիան։ 1980-ականներին մասնակցել է Հարավսլավիայում ծավալված ֆեմինիստական շարժմանը։

## Կարիերա
Իր կարիերայի սկզբում Միրա Ֆուրլանը Խորվաթիայի ազգային թատրոնի թատերախմբի անդամ էր, հաճախ հանդես էր գալիս Հարավսլավիայի հեռուստատեսությամբ և նկարահանվում ֆիլմերում։ Զագրեբի թատերական ակադեմիայի երկրորդ կուրսում սովորելիս՝ 1977 թվականին, նշել է իր նորամուտը կինոյում՝ նկարահանվելով Հատիր գետը, եթե կարող ես ֆիլմում։ Էմիր Կուստուրիցայի « Հայրիկը գործուղման է» ֆիլմը (1985), որտեղ Միրան հանդես է եկել դերակատարմամբ, Կաննի կինոփառատոնում արժանացել է «Ոսկե արմավենու ճյուղի»։

1980-ականներին եղել է Film ռոք խմբի մենակատարը։ ԱՄՆ- ում Միրա Ֆուռլանը հանդես է եկել Լոս Անջելեսի թատերական բեմերում, բացի այդ՝ թողարկել է մի քանի երաժշտական ալբոմ, որոնցից ամենահայտնիններն են *Songs From Movies That Have Never Been Made/* *«Երգեր ֆիլմերից, որոնք երբեք չեն ստեղծվել»* և *1000 years ago in Yugoslavia /* *1000 տարի առաջ Հարավսլավիայում* վերնագրերը կրող ալբոմները։ Նա հինգ եթերաշրջան խաղացել է Մինբարի դեսպան Դելենի դերը Բաբելոն 5 սերիալում, և չորս եթերաշրջան՝ Դանիել Ռուսոյի դերը ABC-ի Կորուսյալները հեռուստասերիալում։

ԱՄՆ արտագաղթելուց հետո առաջին անգամ գլխավոր հերոսուհու կերպար է մարմնավորել  2007 թվականին նկարահանված ցածր բյուջետային «Ներողություն» ֆիլմում։

11 տարի բացակայելուց հետո՝ 2002 թվականին վերադարձել է Խորվաթիա, որտեղ գլխավոր դեր է խաղացել ռեժիսոր Ռադե Սերբեձիայի ֆիլմում։

2008 թվականին  վերադարձել է Սերբիա, խաղացել Յագոդայի դերը «Արագիլները կվերադառնան» սերիալում։

Միրա Ֆուռլանը դեպքից դեպք հոդվածներ է գրել խորվաթական *Feral Tribune* ամսագրի համար։ 2014 թվականին, առաջին անգամ հանդես գալով որպես հնչյունավորող դերասան, նա հնչյունավորել է Մսագործին *[[Payday 2]]* խաղի թրեյլերում։

## Անձնական կյանք
մինի|Միրա Ֆուրլանը 2013 թվականի Comicon-ում. Ֆենիքս, Արիզոնա:
1991 թվականի վերջին, երբ Հարավսլավիան դարձել էր քաղաքական ցնցումների և էթնիկ հակամարտությունների թատերաբեմ, Միրան և իր ամուսինը՝ էթնիկ սերբ Գորան Գայիչը, արտագաղթեցին Միացյալ Նահանգներ։ Գայիչը ռեժիսոր է, և նրա շնորհիվ Միրան նկարահանվել է «Բաբելոն 5», «Կորած» հեռուստասերիալներում, հանդես է եկել  նաև ԱՄՆ-ում հայտնի մի քանի թատերական բեմադրություններում։

1998 թվականի դեկտեմբերի 15-ին Միրա Ֆուռլանը լույս աշխարհ է բերել իր առաջնեկին, ում անվանել են Մարկո Լավ Գաջիչ։

## Մահ
Ֆուռլանը մահացել է Լոս Անջելեսի իր տանը 2021 թվականի հունվարի 20-ին։ Նա 65 տարեկան էր, մահվանը նախորդող ժամանակահատվածում նա տառապում էր Արևմտյան Նեղոսի վիրուսի առաջ բերած բարդություններից։։

## Ընտրված ֆիլմագրություն

## Ծանոթագրություններ

## Արտաքին հղումներ
* 
* Պաշտոնական կայք

Կատեգորիա:1955 ծնունդներ
Կատեգորիա:20-րդ դարի դերասանուհիներ
Կատեգորիա:2021 մահեր
Կատեգորիա:21-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Զագրեբ քաղաքում ծնվածներ
Կատեգորիա:Ինֆեկցիոն հիվանդություններից մահացածներ
Կատեգորիա:Լոս Անջելես քաղաքում մահացածներ
Կատեգորիա:Խորվաթ դերասանուհիներ
Կատեգորիա:Խորվաթ երգիչներ
Կատեգորիա:Խորվաթ երգչուհիներ
Կատեգորիա:Հունվարի 20 մահեր
Կատեգորիա:Սեպտեմբերի 7 ծնունդներ
Կատեգորիա:20-րդ դարի ամերիկացի հրեաներ
Կատեգորիա:Ամերիկացի կին հնչյունավորողներ
Կատեգորիա:Խորվաթ երաժիշտներ